പ്രകൃതിഭംഗി കൊണ്ട് മനസ് കവരുന്ന സുന്ദരിയാണ് വട്ടവട പ്രകൃതിഭംഗി കൊണ്ട് നമ്മുടെ മനസ് കവരുന്ന തണുപ്പും കോടമഞ്ഞും നൂല്മഴയും കൂട്ടുവരുന്ന ഒരു യാത്രയ്ക്കാണ് നിങ്ങള് തയാറെടുക്കുന്നതെങ്കില് വട്ടവടയിലേക്ക്Vattavada പോന്നോളു. പാതയുടെ ഇരുവശവും ആകാശത്തെ കൈനീട്ടി തൊടാനെന്ന പോലെ നില്ക്കുന്ന പൈന് മരക്കാടുകള് താണ്ടിയുള്ള വട്ടവട യാത്ര അവിസ്മരണീയമായ അനുഭവമായിരിക്കും. മൂന്നാറില്Munnar നിന്നും നാല്പ്പത്തിയഞ്ച് കിലോമീറ്റര് കൂടി യാത്ര ചെയ്താല് വട്ടവടയെത്താം. അടിമാലിയും കടന്നു വാഹനം മുന്നോട്ടു നീങ്ങുമ്ബോഴേ പച്ചപ്പിന്്റെ സുഖകരമായ വിരുന്നൊരുക്കി തേയിലക്കാടുകള് തലപൊക്കി തുടങ്ങും. അതിന്്റെ അരികുപറ്റിയുള്ള യാത്ര കുറച്ചുകൂടി മുന്നോട്ടുപോകുമ്ബോള് തണുപ്പ് ഇരുകൈകളും നീട്ടി ആശ്ലേഷിക്കാനെത്തും. പച്ചക്കറി തോട്ടങ്ങളാണ് വട്ടവടയിലെ പ്രധാന ആകര്ഷണം. തമിഴ്നാടിനോടുTamilnadu ചേര്ന്നാണ് ഈ ഗ്രാമം സ്ഥിതി ചെയ്യുന്നത്. ദൂരകാഴ്ചയില് തന്നെ വട്ടവട നമ്മുടെ ഹൃദയം കീഴടക്കും. തട്ടുകളായുള്ള കൃഷിത്തോട്ടങ്ങള്ക്കു പല വര്ണങ്ങളാണ്. ഏതോ ചിത്രകാരന്്റെ കാന്വാസില് പകര്ത്തിയ മനോഹരമായ ഒരു ഭൂമികയുടെ ചിത്രമാണോ ഇതെന്ന തോന്നല് സന്ദര്ശകരിലുണ്ടായാല് തെറ്റുപറയാന് കഴിയില്ല. അത്രയേറെ സുന്ദരിയാണ് സമുദ്രനിരപ്പില് നിന്നും 6000 അടി ഉയരത്തില് സ്ഥിതി ചെയ്യുന്ന കേരളത്തിന്്റെ ഈ അതിര്ത്തി ഗ്രാമം. ചെക്ക് പോസ്റ്റിലെ ചെറിയ പരിശോധനയ്ക്ക് ശേഷം മാത്രമേ സന്ദര്ശകര്ക്കു ഇവിടേയ്ക്ക് പ്രവേശനമുള്ളൂ. യൂക്കാലിപ്റ്റസും പൈന് മരക്കാടുകളും ധാരാളമുള്ള ഈ ഭൂമിയെ പച്ചപ്പിന്്റെ സ്വര്ഗമെന്നു തന്നെ വിശേഷിപ്പിക്കാം. ഓരോ സീസണ് അനുസരിച്ചുള്ള പച്ചക്കറികളും പഴങ്ങളും ഓരോ കൃഷിയിടത്തിലും വിളഞ്ഞു നില്ക്കുന്നതു കാണാം. മൂന്നു സീസണ് ആയാണ് ഇവിടെ പച്ചക്കറികള് കൃഷി ചെയ്യുന്നത്. തമിഴും മലയാളവും ഇടകലര്ത്തി സംസാരിക്കുന്ന ഒരു ഗോത്രജനതയാണ് വട്ടവടയിലെ തദ്ദേശീയര്. ഏറെ വ്യത്യസ്തമായ ആചാരങ്ങളും കലാരൂപങ്ങളും നാട്ടുവൈദ്യവും ജീവിത രീതിയുമൊക്കെയാണ് ഇവര് പിന്തുടര്ന്നു പോരുന്നത്. പ്രകൃതിയുടെ ഭംഗി ആസ്വദിച്ചു കൊണ്ടു ഈ ഭൂമിയിലൂടെ ഒന്നിറങ്ങി നടന്നാല് ക്യാരറ്റും കാബേജും ബീന്സും തുടങ്ങി ഒട്ടുമിക്ക പച്ചക്കറികളും പഴങ്ങളും വിളഞ്ഞു നില്ക്കുന്നത് കണ്കുളിര്ക്കെ കാണുകയും ചെയ്യാം. മനസുനിറഞ്ഞയായിരിക്കും ഓരോ സഞ്ചാരിയും വട്ടവടയില് നിന്നും മടങ്ങാറ്. കാരണം പറഞ്ഞറിയിക്കാന് കഴിയാത്തത്രയും സൗന്ദര്യമുണ്ട് ഈ നാടിന്. സുഖകരമായ കാലാവസ്ഥയും മനോഹരമായ പ്രകൃതിയും കാണാനുള്ള ഒരു യാത്രയ്ക്കാണ് തയാറെടുക്കുന്നതെങ്കില് വട്ടവട ഒരിക്കലും ആരെയും നിരാശരാക്കില്ല. വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe